Diari Oficial de la Generalitat Valenciana


Sumari del DOGV 6901, del 13-11-2012 (2012/10400)

RESOLUCIÓ de 24 d'octubre de 2012, de la Secretaria Autonòmica de l'Agència Valenciana de Salut, sobre la sol·licitud d'autorització d'obertura d'una nova oficina de farmàcia en aplicació del mòdul turístic al municipi del Verger (Alacant).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6901

Data del DOGV
:   13-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10441


Data del document
:   24-10-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 24 d'octubre de 2012, de la Secretaria Autonòmica de l'Agència Valenciana de Salut, sobre la sol·licitud d'autorització d'obertura d'una nova oficina de farmàcia en aplicació del mòdul turístic al municipi del Verger (Alacant). [2012/10677]  
Expedient iniciat a instància de l'Ajuntament del Verger (Alacant), en data 14 d'agost de 2008, a fi de sol·licitar l'autorització d'una nova oficina de farmàcia al municipi del Verger, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
  
L'expedient s'ha tramitat segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi del Verger, que no van formular cap escrit d'oposició a la concessió de l'autorització sol·licitada.  
En l'expedient consta el certificat estés pel delegat provincial de l'INE a València sobre la població oficial del municipi del Verger (Alacant), referida a l'1 de gener de 2007, en el qual consta que la població és de 4.688 habitants.  
A l'expedient s'aporten certificats emesos pel secretari de l'Ajuntament del Verger sobre el nombre de vivendes de segona residència, i sobre el nombre de places hoteleres, de càmpings i d'altres allotjaments temporals, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
  
El municipi del Verger compta amb una oficina de farmàcia oberta al públic i amb 4.688 habitants, per la qual cosa, una vegada ajustada la proporció d'habitants per farmàcia basada en el mòdul bàsic general, s'aplica el mòdul turístic complementari.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, pel qual s'establix el procediment per a l'autorització de noves oficines de farmàcia i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix que «per al càlcul de la població estacional es compten les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, i s'imputa a les vivendes de segona residència una capacitat de quatre habitants per vivenda», i tenint en compte que «per a això, s'entén per segona residència els immobles classificats com a vivenda en què no figure com a empadronat cap habitant i que no s'hagen comptat com a allotjaments temporals» es deduïx que:  
  
- 1.380 vivendes de segona residència x 4 habitants x 0,2 = 1.104 habitants.  
- (26 places d'hotel + 0 places de càmping + 0 places d'altres allotjaments temporals) x 0,2 = 5 habitants.  
Total = 1.109 habitants.  
  
Per tant, el total de 1.109 habitants estacionals acreditats és inferior al mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia pel mòdul turístic.  
En conseqüència, esdevé obligat denegar l'autorització per a l'obertura d'una nova oficina de farmàcia.  
Per tot això, resolc:  
  
Denegar l'autorització administrativa per a l'obertura d'una nova oficina de farmàcia al municipi del Verger (Alacant) pel mòdul turístic que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
  
  
S'ha de publicar i notificar esta resolució a les persones interessades amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptador a partir de l'endemà de la data de la notificació, d'acord amb els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 24 d'octubre de 2012.- La secretària autonòmica de l'Agència Valenciana de Salut: M. Manuela García Reboll.